کیرتھی سریش

کیرتھی سُریش یا کیرتی سُریش (ولادت: 17 اکتوبر 1992ء) ایک بھارتی فلم اداکارہ ہیں جو تمل، ملیالم اور تیلگو زبان کی فلموں میں اداکاری کرتی ہیں۔ آپ ملیالم پروڈیوسر سریش کمار اور تمل اداکارہ مینکا کی بیٹی ہے۔ کیرتی نے 2000ء کی دہائی کی ابتدا میں ہی سے ایک چائلڈ آرٹسٹ کے طور پر اپنے فلمی کیرئیر کی شروعات کرلی تھی اور فیشن ڈیزائن میں تعلیم مکمل کرنے کے بعد وہ فلموں میں مرکزی کردار نبھانے لگیں۔ کیرتھی نے بطور ہیروئن 2013ء میں ملیالم فلم گیتانجلی میں اپنا پہلا مرکزی کردار ادا کیا اور اس کے بعد تمل اور تیلگو میں بھی فلموں کیں۔ 2018 میں ساوتری فلم میں اداکاری کے لیے ان کو قومی فلم ایوارڈبرائے بہترین اداکارہ سے نوازا گیا۔

کیرتھی سریش فلم پروڈیوسر، ڈائریکٹر سریش کمار کی بیٹی ہیں۔ کیرتھی سریش نے 2000ء کی دہائی کے اوائل میں بطور بچہ اداکارہ کیریئر کا آغاز کیا اور فیشن ڈیزائن کی تعلیم حاصل کرنے کے بعد فلموں میں دوبارہ واپس آئیں۔

 ابتدائی زندگی 
کیرتی سریش 17 اکتوبر 1992ء کو بھارت کے چنئی میں ملیالم فلم پروڈیوسر، ڈائریکٹر سریش کمار اور تامل اداکارہ مینکا کے یہاں پیدا ہوئیں۔ اس لحاظ سے وہ تمل اور نصف ملیائی ہے۔ کیرتی نے چوتھی جماعت تک ، اپنی اسکول کی تعلیم چنئی میں مکمل کی۔ کیرتی کی ایک بڑی بہن ریواتھی سرش ہیں جو وی ایف ایکس ماہرین کے طور پر کام کرتی ہیں اور اس سے قبل وہ شاہ رخ خان کے پروڈکشن ہاؤس ریڈ چلیز انٹرٹینمنٹ کے لیے کام کرچکی ہیں۔ کیرتی نے ابتدائی چار کلاسیں چنائی تمل ناڈو میں مکمل کیں اس کے بعد وہ کیندریا ودیالہ (اکیڈمی)، تروواننتاپورم میں پڑھنے چلی گئیں اور پھر چنائی واپس آکر پل اکیڈمی میں فیشن ڈیزائننگ کی ڈگری مکمل کر لی۔ لندن میں دو مہینے کی انٹرنشپ مکمل کرنے سے پہلے چار مہینے تک اسکاٹ لینڈ میں وقت بھی گذرا۔ اداکاری میں ایک کیریئر بنانے کے باوجود، وہ فیشن ڈیزائننگ میں کیریئر کو سنجیدگی سے اپنانے پر بھی غور کررہی ہیں۔ کیرتی وایلن بھی بجاتی ہیں۔

 فلمی سفر 
2000ء کی دہائی کے آغاز میں، کیرتی نے اپنے والد کی پروڈکشنز میں بننے والی کچھ فلموں مثلاً پائلٹ (2000ء)، آچانی نینکیاکشٹم (2001ء) اور کوبیران (2002ء) اور چند ٹیلی ویژن سیریلز میں چائلڈ آرٹسٹ کے طور پر کام کیا۔ کوبیران کے 11 سال بعد، انھوں نے پریدرشن کی ہارر فلم گیتانجلی میں ایک اہم کردار ادا کیا، اس فلم میں انھوں نے دوہرا کردار ادا کیا۔ وہ اس وقت بھی تعلیم حاصل کررہی تھیں اور اپنے سمسٹر کے وقفے کے دوران گیتانجلی فلم کی شوٹنگ کی تھی۔

2014ء میں، کیرتھی نے اپنی اگلی فلم رنگ ماسٹر، کی جسے رفیع مکارٹن نے ہدایت کی، جس میں انھوں نے اداکار دلیپ کے ساتھ اداکاری کیا۔ اس فلم میں کیرتی نے ایک اندھی لڑکی کا کردار ادا کیا، یہ ایک کامیاب فلم ثابت ہوئی۔ کیرتی نے بتایا کہ اس فلم میں کام کرنا فلم گیتانجلی میں دوہرے کردار سے زیادہ مشکل تھا۔

2014ء ہی میں، کیرتھی نے کئی تمل فلموں کو سائن کیا۔ تمل زبان میں ان کی اس کی پہلی فلم، اداکار وکرم پربھو کے ساتھ ہدایت کار اے ایل ویجی کی رومانٹک مزاحیہ فلم ادہو ایننا میمام (2015ء) (ہندی ڈب نام: دو بلوان) تھی۔ فلم نے باکس آفس میں اچھی کارکردگی کا مظاہرہ نہیں کیا تھا۔ 2016ء میں ان کی کئی فلمیں کامیاب رہیں، جن میں نینو شیلجا (ہندی ڈب نام: سپر کھلاڑی 3) اداکار شیرکاکتیکان کے ساتھ رجنی مرگان اور ریمو اور اداکار دھنش کے ساتھ فلم تھوڈاری شامل ہے۔

سال 2017ء میں کیرتھی نے اداکار وجے کے ساتھ تمل فلم بھیروا، اداکار نانی کے ساتھ فلم نینو لوکل (ہندی ڈب نام: سپر کھلاڑی 4) میں اداکاری کی۔

2018ء میں کیرتھی نے اداکار پون کلیان کے ساتھ اگنیاتھواسی اور سوریا کے ساتھ فلم تھانہ سیرنڈا کوٹم (ہندی فلم اسپیشل چھبیس کا ری میک) میں بھی کام کیا۔ فلم تھانہ سیرنڈا کوٹم ایک کامیاب فلم ثابت ہوئی۔ اسی سال ماضی کی مشہور تیلگو اداکارہ ساوتری کی زندگی پر بننے والی تیلگو فلم مہانٹی (جو تمل زبان میں نادیگایر تھلگام میں بنائی جارہی ہے ) میں ساوتری کا مرکزی کردار ادا کیا ہے۔ 2018ء میں آپ نے اداکار وکرم کے ساتھ فلم سامے اسکوائیر، اداکار وشال کے ساتھ سنداکوزی 2 اور اداکار وجے کے ساتھ سرکار میں کام کیا۔

 فلموں کی فہرست 

+کلید  فلم ابھی زیر تکمیل ہے

 سال  فلم  کردار  زبان  ساتھی فنکار  ڈب/ری میک  ایوارڈ /تبصرہ 2000ء پائلٹس چائلڈ آرٹسٹ ملیالم ،، چائلڈ آرٹسٹ 2001ءآچانی نینکیاکشٹم  چائلڈ آرٹسٹ ملیالم ،، چائلڈ آرٹسٹ 2002ءکوبیران سدھارتھ کی بیٹی ملیالم ،، چائلڈ آرٹسٹ 2013ء گیتانجلی گیتا/انجلی ملیالم موہن لال،، دوہرا کردار، پہلی فلم 2014ء رِنگ ماسٹر کارتکا ملیالم دلیپ،،  2014ء دربونی دیوی ملیالم ،، آرٹ فلم 2015ء   ادہو ایننا میمام   مایا تمل  وکرم پربھو، نودیپ ہندی ڈب: دوبلوان پہلی تمل فلم  2016ء  نینو شیلجا   شیلجا تیلگورام پوتھنینی، ستیہ راج  ہندی ڈب: سپر کھلاڑی 3 پہلی تیلگو فلم 2016ء رجنی مرگان  کارتیکا دیوی  تمل  شیرکاکتیکان  2016ء تھوڈاری  سروجا تمل  دھنش، ہریش عثمانہندی ڈب: ایکسپریس کھلاڑی 2016ء ریمو  کاویہ  تمل  شیرکاکتیکانہندی ڈب:ریمو 2017ء   بھیروا   مالاروزی تمل وجے، جگپتی بابو ہندی ڈب: بھیروا  2017ء  نینو لوکل   کیرتھی تیلگونانی، نوین چندرا  ہندی ڈب: سپر کھلاڑی 4 2017ء پامبھو ستائی وینی  تمل  بوبی سمہا  2018ء اگنیاتھواسی سوکماری   تیلگو پون کلیان، انو ایمانویلہندی ڈب: یاویڈو 3 2018ء  تھانہ سیرنڈا کوٹم   مدھو تمل سوریا، رمیہ کرشنن ہندی ڈب: سوریا کی گینگ
ماخوذ از ہندی: اسپیشل چھبیس  2018ء  مہانٹی / نادیگایر تھلگام ساوتری تیلگو/تملذوالقر سلیمان،سامنتھا اکنینی، ناگ چیتنیا  2018ء سامے 2 || دیا || تمل|| وکرم|| ||
|-
| 2018ء ||سینڈاکوزی 2 سمبھورتھی  تمل  وشال  2018ء''سرکار نلا تمل  وجے، ورلکشمی سرتھکمار

 حوالہ جات 

 بیرونی روابط 

 اِنسٹاگرام میں کیرتی سُریش
 باضابطہ فیس بک صفحہ

زمرہ:1992ء کی پیدائشیں
زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بھارتی فلمی اداکارائیں
زمرہ:بھارتی ٹیلی ویژن اداکارائیں
زمرہ:تمل اداکارائیں
زمرہ:تمل سنیما کی اداکارائیں
زمرہ:تیلگو سنیما کی اداکارائیں
زمرہ:چنائی کی اداکارائیں
زمرہ:ملیالم فلمی اداکارائیں
زمرہ:ملیالم ٹیلی ویژن کی اداکارائیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:تیلگو اداکارائیں